अस्पताल में मानदेय पर लगेगा टेक्नीशियन
गुलाबपुरा | राजस्थानमेडिकेयर रिलीफ सोसायटी की बैठक मंगलवार को हुई। इसमें सामुदायिक स्वास्थय केंद्र में एक्सरे मशीन संचालन के लिए टेक्नीशिनय का रिक्त पद भरने के लिए मानदेय पर कर्मचारी लगाने का प्रस्ताव लिया गया। सोसायटी मानदेय पर कर्मचारी रखेगी। टेक्नीशियन नहीं होने से अस्पताल में एक्सरे नहीं हो पा रहे हैं। सरकार ने निशुल्क एक्सरे की व्यवस्था कर रखी है। अस्पताल मोर्चरी तक सड़क बनाने का प्रस्ताव लेकर नगरपालिका के पास भेजने का निर्णय भी लिया गया। उपखंड अधिकारी राजूलाल गुर्जर ने अस्पताल का बिल अधिक आने पर बिजली निगम को मीटर जांच कर नया मीटर लगाने के निर्देश दिए। नगरपालिका अध्यक्ष धनराज गुर्जर ने कहा कि अस्पताल में सुविधाओं के लिए फंड की कोई कमी नहीं आने दी जाएगी। बैठक में आरएसडब्ल्यूएम के पवन गुप्ता ने विशेषज्ञ चिकित्सकों की नियुक्ति के लिए प्रस्ताव सरकार के पास भेजे जाने की बात कही। डॉ. विजय सिंह राठौड़ ने आउटडोर इनडोर की पर्ची की राशि बढ़ाने की बात कही। बैठक में पालिका उपाध्यक्ष प्रदीप रांका, जीएल यादव, विद्युत निगम के कनिष्ठ अभियंता प्रशांत, जलदाय विभाग के सहायक अभियंता आदि मौजूद थे।
hin_Deva hin_Deva